kardosdrur/scandi-wiki huggingface dataset:
Sten Carlsson

Sten Carl Oscar Carlsson (14. december 1917 i Uppsala - 5. august 1989) var en svensk historiker. Han var søn af Gottfrid Carlsson og bror til Arvid Carlsson.

Carlsson var professor ved Uppsala universitet 1956-83. Han er begravet på Uppsala gamla kyrkogård.

Bibliografi (i udvalg)

 Ståndssamhälle och ståndspersoner 1700-1865 (1949)
 Mellan Bolmen och Holaveden (1951)
 Lantmannapolitiken och industrialismen (1954)
 Svensk historia (1961)
 Den svenska historien (del 1-10, 1961-68)
 Byråkrati och borgarstånd under frihetstiden (1963)
 Den sociala omgrupperingen i Sverige efter 1866 (1966)
 Anderstorp (1980)

Priser 
 Övralidsprisen 1954

Historikere fra Sverige
Ansatte ved Uppsala Universitet
Faglitterære forfattere fra Sverige
Svenskere i 1900-tallet
Svensksprogede forfattere fra Sverige
Natura 2000-område nr. 32 Sønder Lem Vig og Geddal Strandenge

Natura 2000-område nr. 32 Sønder Lem Vig og Geddal Strandenge er en naturplan under det fælleseuropæiske Natura 2000-projekt. Planområdet er et habitatområde på 1.115 ha, hvoraf ca. 241 ha udgøres af Sønder Lem Vig, der er en en tidligere fjordarm som nu er en sø, omgivet af lavtliggende landområder, beliggende i den sydvestlige del af Salling, ud til Venø Bugt i Limfjorden.

Beskrivelse 
Natura 2000-området består Sønder Lem Vig er afskåret fra Limfjorden med
en dæmning og afvandes med pumpe. Søen har en maksimal dybde på 1,6 m, en middeldybde på 0,75
meter, og har en rig bestand af kransnålalger, heraf er ru kransnål og busket kransnål ualmindelige i Danmark. Arterne findes kun i klarvandede, kalkrige søer. De gullistede arter nåle-sumpstrå og vedbendvandranunkel forekommer også i søen.
Søen er omgivet af en sammenhængende stor og tæt rørsump, samt kulturenge med mindre partier med rigkær. Der findes desuden flere kraftigt regulerede vandløb i området som fremstår fauna- og florafattige med ringe fysisk variation.

Geddal strandenge er tidligere forsøgt drænet og opdyrket, men ligger i dag som genskabte strandenge. Ud mod Venø Bugt er der et lavt dige. Dette sikrer, at engene ikke bliver oversvømmet i fuglenes yngletid.
Ved normale vinterstorme går vandet fra fjorden over diget og oversvømmer engene. Her vokser derfor planter, der er tilpasset den
saltholdige jord. Vandstanden i området kan i øvrigt reguleres ved hjælp af et slusesystem.
Geddal Strandenge er en meget vigtig yngle- og træklokalitet for især ande- og vadefugle, og der er observeret omkring 200 forskellige arter af fugle. I området yngler bl.a. rørdrum, rørhøg og dværgterne.
På Geddal Strandenge findes to større strandsøer på henholdsvis 16 og 9 ha. Begge søer er af naturtypen kystlagune, og har saltholdigheder der svinger mellem 2 og 10 promille. Børstebladet vandaks er den dominerende vandplante.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-planen er koordineret med vandplanen 1.2 Limfjorden.
Sønder Lem Vig og Geddal Strandenge ligger i Skive- og Holstebro Kommuner

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen på Naturstyrelsens websted.
 Naturplanen 2016-2021
 Basisanalysen for naturplanen
 Basisanalyse 2016-2021

Natura 2000-planer
Lokaliteter i Skive Kommune
Lokaliteter i Holstebro Kommune
EU-habitatområder i Danmark
Madeon

Hugo Pierre Leclercq, bedre kendt som Madeon, er en fransk elektropop producer.

Biografi 
Hugo Leclercq startede med at komponere musik som 11-årig, og efter at have vundet en konkurrence i slutningen af 2010 for at remixe “The Island” af Pendulum begyndte han det efterfølgende år at remixe numre af andre kunstnere af elektronisk musik. I juli 2011 uploadede Leclercq en video til YouTube, hvor han performede hans mash-up “Pop Culture”. Klippet fik hurtigt viral status og havde efter få dage over seks millioner visninger. I oktober 2012 havde klippet over 14 millioner visninger.

Kilder

Eksterne links 
 Officielt website
 “Pop Culture” på YouTube

Dj's fra Frankrig
Isabella af Valois

Isabella af Valois (født 9. november 1389 i Paris, død 13. september 1409 i Blois i Loir-et-Cher) var en fransk prinsesse, som var dronning af England 1396–1399 og hertuginde af Orléans 1406 – 1409.

Forældre og søskende 
Isabella var datter af Karl 6. af Frankrig og Isabella af Bayern. Hun var dermed også søster til Katarina af Valois, som først giftede sig med Henrik 5. af England og senere med Owen Tudor. Huset Tudor nedstammer fra Katarina og Owen. Karl 7. af Frankrig var bror til Isabella og Katarina.

Ægteskaber 
I 1396, da hun var seks år gammel, blev hun gift med kong Richard 2. af England, der var næsten 30 år. Isabella var kun ti år gammel, da hun vendte tilbage til Frankrig som enke.

1406 blev hun gift med sin fætter Karl 1., hertug af Orléans. Da hun var nitten år gammel, døde hun i barselsseng.

Kilder 
Artiklen bygger helt eller delvist på Svensk Wikipedia.

Kongelige fra Frankrig
Prinsesser af Frankrig
Dronninger af England
Personer fra Paris
Johannes Wolf

Johannes Adolf Boje Wolf (1. december 1890 i Aarhus – 3. december 1959 i Hillerød) var en dansk slotsforvalter og ritmester, gift med Lise Wolf.

Biografi 
Han var søn af oberstløjtnant H.E. Wolf (død 1951) og hustru Andrea f. Boje (død 1925), blev student fra Metropolitanskolen 1908, premierløjtnant 1911, var lærer ved Hærens Rideskole 1919-20 og 1923-26, blev ritmester 1920, var chef for rytterstyrken i Tønder 1921-23, eskadronchef 1926-32, leder af Hærens Rideskole 1932-38, skoleofficer ved Hærens Officersskole 1938-42 og fik derefter afsked af linjen. Han var inspektør ved Dansk Tarifforening 1939-43, sekretær i Foreningen til den ædle Hesteavls Fremme 1943 og blev samme år udnævnt til slotsforvalter på Fredensborg Slot, hvilket Wolf var til sin død 1959.

Han deltog, dels som aktiv konkurrence-og væddeløbsrytter, dels som formand og bestyrelsesmedlem i forskellige rideklubber; næstformand i Dansk Ride Forbund 1940-42; medlem af bestyrelsen for Foreningen til Dyrenes Beskyttelse i Danmark 1945 og for foreningen Nordens lokalafdeling 1946; tildelt Dansk Idrætsforbunds ærestegn 1936. Han var Ridder af Dannebrog, Dannebrogsmand, bar Hæderstegnet for god tjeneste ved Hæren og Den Islandske Falkeorden.

Wolf har skrevet: Den militære Rideinstruktion (1939) og (sammen med ritmester J. Rantzau) den hippologiske bog Er du Kusk, saa husk.

Han blev gift 8. maj 1934 med Lise Lambrethsen, datter af kontorchef i Landmandsbanken L.M. Lambrethsen (død 1937) og hustru Valborg f. Olsen.

Wolf er begravet på Frederiksberg Ældre Kirkegård.

Kilder 
 Kraks Blå Bog 1957

Eksterne henvisninger 
 

Personer i Kraks Blå Bog (afdøde)
Danskere i 1900-tallet
Kavaleriofficerer fra Danmark
Slotsforvaltere fra Danmark
Personer fra Aarhus
Riddere af Dannebrog
Faglitterære forfattere fra Danmark
Dansksprogede forfattere fra Danmark
Hippologer fra Danmark
Studenter fra Metropolitanskolen
Leigh McCullough

Leigh McCullough (død 7. juni 2012) var en amerikansk psykoterapeut, forsker og pionér inden for psykodynamisk korttidsterapi (STDP). Hendes behandlingsmodel fokuserede på den indlærte frygt for at opleve og udtrykke særlige følelser, hvad hun kaldte for affektfobier.

Behandlingen af affektfobier forløber på lignende vis med eksponeringsteknikken fra adfærdsterapi, med den forskel at affektfobien er af indre art, modsat de mere velkendte, ydre fobier så som frygt for edderkopper (araknofobi) eller åbne rum (agorafobi).

McCullough var professor i klinisk psykologi ved Harvard Medical School, director af et psykoterapeutisk forskningsprogram ved Harvard's Beth Israel Deaconess Medical Center, og gæsteprofessor ved NTNU (Norges teknisk-naturvidenskabelige universitet) i Trondheim. Hun var 1996 Voorhees Distinguished Professor ved Menninger Clinic og modtog i 1996 Michael Franz Basch-prisen fra Silvan Tomkins-instituttet for hendes bidrag til undersøgelsen af affekt i psykoterapi. McCullough var i redaktionen for journalen Psychotherapy Research og for Journal of Brief Therapy, og udførte træningsseminarer i affektfobi-modellen verden rundt. 

Leigh McCullough blev diagnosticeret med ALS i 2010 og døde d. 27. juni 2012

Bibliografi 
 McCullough Vaillant, Leigh (1997). Changing Character: Short-Term Anxiety-Regulating Psychotherapy for Restructuring Defenses, Affects, and Attachment. BasicBooks.
 McCullough, Leigh et. al. (2003). Treating Affect Phobia: A Manual for Short-Term Dynamic Psychotherapy.

Se også 
 David Malan, se særligt "Malans trekanter"
 Intensive short-term dynamic psychotherapy. Den første bølge af STDP udviklet af Habib Davanloo siden 1960'erne, som McCullough trækker på i udbredt grad, men som hendes model også adskiller sig fra på vigtige punkter. Dette gælder særligt graden af konfrontation (Davanloo foretrækker det direkte sammenstød, head-on collision) vs. en mere støttende, angstregulerende stil (McCullough opsummerede dette i udtrykket a healing connection).
 Silvan Tomkins. Pionér indenfor psykologi om affekt og gennem 50 år udvikler af den teori om affekt som McCullough baserer sin model på.

Kilder 

Psykoterapeuter
Psykodynamisk psykoterapi
Ansatte ved Harvard University
Faglitterære forfattere fra USA
Lise Wolf

Lise Wolf, født Lambrethsen (6. august 1911 på Frederiksberg – 7. marts 1988) var en dansk hofdame, gift med Johannes Wolf. 

Hun var datter af kontorchef i Landmandsbanken L.M. Lambrethsen (død 1937) og hustru Valborg f. Olsen (død 1962). Hun var hofdame hos H.M. Dronning Ingrid fra 1958. Hun blev gift 8. maj 1934 med slotsforvalter, ritmester Johannes Wolf.

Hun er begravet på Frederiksberg Ældre Kirkegård.

Kilder 
 Kraks Blå Bog 1957

Hofdamer fra Danmark
Danskere i 1900-tallet
Personer fra Frederiksberg
Personer i Kraks Blå Bog (afdøde)
Acetaldehyddehydrogenase

Acetaldehyddehydrogenase er et enzym, der nedbryder den ethanal, der ophober sig i kroppen efter alkoholindtag til ethansyre.

Eksterne henvisninger 

Acetaldehyddehydrogenase på Chemie.de (tysk)

Enzymer
Ludvig Filip af Orléans

Ludvig Filip af Orléans (Louis Philippe Joseph d'Orléans eller Philippe Égalité) (født 13. april 1747 i Saint-Cloud, død 6. november 1793) var en fransk prins, søn af Ludvig Filip 1. af Orléans og Louise Henriette de Bourbon. Han var tipoldesøn af Philippe af Frankrig, Hertug af Orléans, som var Ludvig 14.s yngre bror.

Efterkommere 
Ludvig Filip giftede sig med Louise Marie Adélaïde de Bourbon i Versailles den 6. juni 1769. De blev forældre til blandt andre kong Ludvig-Filip af Frankrig.

I opposition 
I 1785 efterfulgte Ludvig Filip sin far som hertug af Orléans. Fra sin far arvede han også titlerne hertug af Nemours og prins af Joinville. Han var længe et fremtrædende medlem af frimurerlogen.

Ludvig Filip deltog i den amerikanske uafhængighedskrig. Han blev sendt i eksil i en tid, fordi han modarbejdede kongen og dronningen.

Philippe Égalité 
Ludvig Filip støttede Den Franske Revolution, og han blev medlem af Jakobinerklubben. I denne periode var han kendt som Philippe Égalité (Filip Lighed) eller Citoyen Égalité (Borger Lighed). Men til sidst kom han på kant med regimet og blev henrettet.

Kilder 
Artiklen bygger helt eller delvist på Norsk Wikipedia. 

Huset Bourbon-Orléans
Hertuger af Orléans
Franskmænd i 1700-tallet
Personer guillotineret under Den franske revolution
Frimurere fra Frankrig
Knud Wolff-Sneedorff

Knud Wolff-Sneedorff (født 8. februar 1888 på Grevensvænge, død 13. februar 1958) var en dansk godsejer og hofjægermester.

Han var søn af hofjægermester Gerner Wolff-Sneedorff og hustru Louise født Bornemann, blev student fra Herlufsholm 1908, fik en landvæsensuddannelse, blev forpagter af fædrenegodset Engelholm 1915 og var ejer af Engelholm 1925-56 og af Grevensvænge 1931-53. Han var besidder af det 3. Raben-Levetzaus Bornemannske fideikommis.

Wolff-Sneedorff var også formand for tilsynsrådet for Sparekassen for Præstø By og Omegn, medlem af repræsentantskabet for Næstved-Præstø-Mern Jernbaneselskab, repræsentant i Dansk Jagtforening for Præstø politikreds og medlem af Snesere Sogneråd 1943-46.

Han blev gift 10. marts 1915 med Marie Louise Lassen (26. marts 1887 i Kollerup - 1934), datter af provst A. Lassen (død 1924) og hustru Marie født Friderichsen (død 1934).

Kilder 
 Kraks Blå Bog 1957

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Kommunalpolitikere fra Danmark
Danskere i 1900-tallet
Herlovianere
Maradi (region)

Maradi er en af Nigers syv regioner, beliggende i landets sydlige del. Den har et areal på  km², og havde 3.021.169} indbyggere i 2010. Regionens hovedstad er byen Maradi.

Maradi er inddelt i seks departementer: Aguie, Dakoro, Groumdji, Madarounfa, Mayahi og Tessaoua.

Hovederhvervet er landbrug, men den nordlige del af området ligger i Sahelbætltet op til Saharaørkenen, med begrænset nedbør. Derimod betegnes den sydlige del af region Maradi som „Nigers brødkurv“ med avl af tobak, jordnødder , hvede, soja, bomuld, samt landets hovednæringsmidler hirse og øjebønner.

Eksterne kilder og henvisninger 

Nigers regioner
Gerner Wolff-Sneedorff

Gerner Wolff-Sneedorff (født 1. april 1850 på Engelholm, død 29. januar 1931) var en dansk godsejer, hofjægermester og kammerjunker, bror til H.C.T. Wolff-Sneedorff og far til Knud Wolff-Sneedorff.

Han var søn af etatsråd Benjamin Wolff og hustru Julie, født Sneedorff, blev uddannet som landmand og overtog herregården Grevensvænge i 1875.
Fra 1889-1911 ejede han desuden Vaar og 1906-25 Engelholm, som han 1925 overdrog til sin søn, Knud.

Han var formand for Sparekassen for Næstved og Omegn og Ridder af Dannebrog.

Han blev gift 25. august 1876 med Louise Bornemann (død 1879), datter af højesteretsassessor Cosmus Bornemann og hustru Wilhelmine født von Walterstorff.

Fra 1973 var Engelholm ejet og drevet af Gerner Wolff-Sneedorff d.y. (født 16. februar 1952), søn af Erik Wolff-Sneedorff (1922-2006).

Kilder 
 Kraks Blaa Bog 1929.

Referencer  

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Danskere i 1800-tallet
Danskere i 1900-tallet
Riddere af Dannebrog
H.C.T. Wolff-Sneedorff

Hans Christian Theodor Wolff-Sneedorff, født Wolff (født 19. april 1836 på Engelholm, død 23. november 1924 sammesteds) var en dansk officer og godsejer, bror til Gerner Wolff-Sneedorff.

Han var søn af etatsråd Benjamin Wolff og hustru født Sneedorff. Han blev 1856 student (privat dimitteret), 1862 cand. polit., officersaspirant til kavaleriets krigsreserve i den ved 5. Dragonregiment etablerede uddannelsesskole, 1863 sekondløjtnant i kavaleriets krigsreserve, 1866 kammerjunker, 1867 løjtnant af forstærkningen, 1886 hofjægermester, 1887 karakteriseret ritmester og 31. marts 1915 Ridder af Dannebrog. Han overtog 1866 Engelholm, som han ejede til sin død. Wolff-Sneedorff var også sparekassedirektør i Sparekassen for Præstø By og Omegn.

30. juni 1870 ægtede han i Garnisons Kirke Sigfriede Margrethe Marie Schultz (26. september 1851 i Norge - 15. august 1893 på Engelholm), datter af ejer af Nøjsomhed ved Kongens Lyngby, jægermester Jens Frederik Schultz og Sophie Hedevig von Cappeln. 2. november 1894 ægtede han Fanny "F­ran­sci­ska" Magdale­ne S­chu­ltz­ (11. juni 1859 i Kongens Lyngby - 2. april 1951 i Engesvang), der var søster til hans 1. hustru, men de fik ingen børn. Ingen af hans sønner overlevede ham, så hans broder arvede Engelholm.

Kilder 
 Danske Jurister 1736-1936.

Personer i Kraks Blå Bog (afdøde)
Godsejere fra Danmark
Økonomer fra Danmark
Kavaleriofficerer fra Danmark
Danskere i 1800-tallet
Danskere i 1900-tallet
Bankdirektører fra Danmark
Riddere af Dannebrog
Personer i den 2. Slesvigske Krig fra Danmark
Oberon (programmeringssprog)

Oberon  er et programmeringssprog, udviklet i 1986 af den schweiziske datalog Niklaus Wirth der også står bag Algol W, Pascal, Modula, Modula-2.

Programmeringssprog
Smalbladet plysmos

Smalbladet plysmos (Orthodontium lineare) er et almindeligt, invasivt mos i Danmark, især på råddent træ i skove. Det videnskabelige artsnavn lineare betyder 'linjeformet' (af latin linea linje) og hentyder til de smalle blade.

Kilder 

 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Orthodontiaceae
Planter i Danmark
Marcus Fritz

Marcus Bech Fritz også kendt under navnet M.B. Fritz (22. maj 1868 i Aarhus – 6. februar 1942 sammesteds) var en dansk arkitekt og maler.

Uddannelse 
Han var søn af maleren Andreas Fritz. Som maler er Marcus Fritz uddannet på Kunstakademiets Malerskole i København og elev på P.S. Krøyers Malerskole 1894-1900. Som arkitekt er han uddannet på Kunstakademiets Arkitektskole i København og ansat som konduktør for arkitekt Sophus Frederik Kühnel i Aarhus ved flytningen af Den Gamle Borgmestergaard til Landsudstillingen i Aarhus 1909.

Virke 
Marcus Fritz malede motiver fra det jyske landskab. Han udstillede kun få gange og koncentrerede sig om arkitektgerningen. Fritz hørte som arkitekt til den sene historicisme. Hans bygninger opførtes i røde teglsten og var præget af gammel dansk arkitektur fra romansk stil til barok. Fritz søgte at give sine arbejder et lokalt præg. Da han f.eks. fuldendte tårnet på Spørring Kirke som et tungt, romansk præget bygningsværk, der passede til den middelalderlige kirke, forsynede han det med et brudt, mansardlignende tag med små kviste. Denne type tag er ualmindelig, men forekommer på nogle få kirketårne i oplandet om Aarhus, bl.a. på tårnet fra 1785 på Viby Kirke.

Hæder 
 1893: Den Sødringske Opmuntringspræmie (for Det indre af en skov med gamle træer)
 1917: Borgergave i Aarhus for frilæggelse af Aarhus Domkirke

Værker

Billedkunst 
 Portræt af faderen (tegning, 1890, Frederiksborg Museum)
 Det indre af en skov med gamle træer (1893, Den Sødringske Opmuntringspræmie)
 Bøgeskov ved vinter (udstillet 1895)
 Fra Vintersbølle skov (udstillet 1896)
 Åen (udstillet 1901)
 Repræsenteret med raderinger i Den Kongelige Kobberstiksamling
 en del exlibris

Arkitektur

I Aarhus 
 Bethlehemskirken (1912)
 Kloakpumpestation, Jægergårdsgade (1914)
 Stiftelse, Hjarnøgade 7 (1916-17, 1923- 24)
 Arveprinsesse Carolines Børneasyl (1919)
 Højskole Skovvangsvej (1920)
 Risskov Skole (indviet 8. april 1927)
 adskillige ejendomme, villaer og sommerhuse

Andetsteds 
 Tårn på Spørring Kirke (1935)
 flere kapeller, bl.a. ved Sønderbæk Kirke (1938) og Kristrup Kirke (1938)
 adskillige restaureringer af kirker; endvidere tegning til kirkeinventar, bl.a. orgelpulpitur i Sporup Kirke (1935)

Referencer

Eksterne kilder/henvisninger 
 

 

Malere fra Danmark
Arkitekter fra Danmark
Historicistiske arkitekter
Landskabsmalere
Personer fra Aarhus
Danskere i 1800-tallet
Danskere i 1900-tallet
Orthodontiaceae

Orthodontiaceae er en familie af mosser med fire slægter, hvoraf en findes i Danmark.

 Orthodontium

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

Mosfamilier
Tahoua (region)

Tahoua er en af Nigers syv regioner. Den har et areal på 113.371 km², og havde  indbyggere i 2010. Regionens hovedstad er byen Tahoua; Andre byer i regionen er Abalak, Birni-N’Konni, Illéla og Madaoua.
Tahoua grænser mod nordøst til regionen Agadez, mod sydøst til Maradi, mod syd til den nigerianske delstat Sokoto, mod sydvest til de nigerske regioner Dosso og Tillabéri og mod nordvest til regionerne Gao og Kidal i Mali.

Tahoua er inddelt i otte departementer: Keita, Bkonni, Bouza, Illela, Abalak, Madoua, Tahoua og Tchin-Tabaraden.

Befolkning 
Den største befolkningsgruppe i regionen er Hausa med 78 % af befolkningen, efterfulgt af Tuareg med 18 %. Andre folkegrupper i Tahoua er Fulbe med 3 % samt Arabere og Zarma-Songhai med hver 1 %.

Eksterne kilder og henvisninger 

Nigers regioner
Plysmos

Orthodontium (Plysmos) er en slægt af mosser med 14 arter, hvoraf en enkelt findes i Danmark. Orthodontium betyder 'opret tand' (af græsk orthos ret og odon tand) og hentyder til tænderne i sporehusets peristom.

 Smalbladet Plysmos Orthodontium lineare

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Orthodontiaceae
Almindelig pærekapsel

Almindelig pærekapsel (Physcomitrium pyriforme) er et almindeligt mos i Danmark, især på nylig blottet, fugtig og næringsrig jord . Det videnskabelige artsnavn pyriforme betyder 'pæreformet' (af latin pyrum pære).

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Funariaceae
Planter i Danmark
Physcomitrium

Physcomitrium (Pærekapsel) er en slægt af mosser udbredt i hele verden med cirka 69 arter, hvoraf to findes i Danmark. Physcomitrium betyder 'blærehue' (af græsk phouska 'blære' og latin mitra 'høj, spids hue') og hentyder til udseendet af sporehusets hætte.

 Alm. pærekapsel Physcomitrium pyriforme
 Kort pærekapsel Physcomitrium eurystomum

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Funariaceae
Tillabéri (region)

Tillabéri er en af Nigers syv regioner. Regionen (da kaldt departement) blev oprettet i 1992, da departementet Niamey blev opdelt i et administrativt separat hovedstadsdistrikt for Nigers hovedstad Niamey, og resten af departementet blev så Tillabéri der helt omslutter byen. Regionen har et areal på 97.506 km², og havde 2.500.454 indbyggere i 2010. Regionens hovedstad er byen Tillabéri.

Geografi 
Tillabéri ligger i Sahelbæltet; Floden Niger løber gennem regionen, og mod nordvest ligger de temporært vandførende floder Béli, Gorouol og Sirba, og fra syd kommer floderne Mekrou og Tapoa.

Mod nord grænser regionen til nabolandet Mali, mod øst til regionen Tahoua og mod sydøst til Dosso. Mod sydøst er der et kort grænseafsnit til nabolandet Benin, og mod vest grænser Tillabéri til nabolandet Burkina Faso.

Yderst mod syd i regionen ligger nationalparken og verdensarvsområdet W.
 
Regionen er inddelt i seks departementer: Filingue, Kollo, Ouallam, Say, Téra og Tillabéri.

Eksterne kilder og henvisninger 

Nigers regioner
Backstreet's Back

Backstreet's Back er et album af Backstreet Boys, som blev udgivet internationalt i 1997, men ikke i USA. Det var en opfølgning på deres succesfulde debutalbum Backstreet Boys. Albummet blev udgivet d. 11. august 1997 i Europa.

Trackliste

Storbritannien, Europa og Australien's udgave

Bonustrack i Canada 
Canadisk bonustrack

Asien, Japan og Australiens "Jule" udgave  
Juleudgaven i Asien, Japan og Australien.

Kilder 

Backstreet Boys-album
Album fra 1997